דרמה כובשת עטורה בשחקני צמרת. הסרט מתרחש בכפר אירי קטן בשנת 1936, ומתאר קיץ אחרון של אושר בחייה של משפחת מונדי, על רקע חגיגות תחילת הקציר, ה"לואנסה" (על שם האל הפגאני לו, המספק כל שנה יבול עשיר). הסרט הוא עיבוד למחזה עטור פרסים המעלה זכרונות ילדות של מייקל בן ה-8, שחי עם אימו החד הורית כריסטינה וארבע אחיותיה הרווקות - קייט הקשוחה, מגי השנונה, אגנס השקטה ורוז הרגישה. קייט, האחות הבכירה, היא מורה נוקשה וקפדנית, שלא מודעת לכך שתלמידיה אינם סובלים אותה. היא שולטת באחיותיה ודורשת מהן לחיות על פי המשמעת והכללים שהנהיגה. כשהיא מקבלת הודעת פיטורין עולמה חרב, בין היתר בגלל שהיא אחת המפרנסות העיקריות של המשפחה. באותו קיץ אחרון של אושר חוזרים גם שני גברים לחיי הנשים, ומאיימים לטלטל את התא המשפחתי השביר.
סיפורן של 5 אחיות עניות באירלנד, 1936. הסיפור מסופר על ידי מייקל, בנה של כריסטינה (מק&rsquo;ורמיק). ג&rsquo;ק (גמבון) הוא אחיהן האובד שחוזר לפתע אחרי 25 שנים ששהה באפריקה ככומר מסיונר. אחרי חזרתו המפתיעה של ג&rsquo;ק מופיע לפתע גם גארי (איפנס), אביו של מייקל שנעלם לכמה שנים. הסיפור מעובד ממחזה אירי מצליח שעלה בברודוויי ב-1991 וזכה להצלחה ולפרסים רבים.